Naujosios Kaledonijos varna

Naujosios Kaledonijos varna (Corvus moneduloides) – varninių (Corvidae) šeimos paukštis, paplitęs Naujosios Kaledonijos teritorijoje. Šios rūšies varnos pasižymi ypatingu protingumu, sugeba pasigaminti primityvius įrankius (pagaliukus) ir jais pasinaudoti ieškodamos maisto ar jį iškrapštyti iš sunkiai pasiekiamų plyšių bei atlikti kitus įvairius testus.sciencemag.org / Shaping of Hooks in New Caledonian Crows, 09 Aug 2002plosone.org / Cognitive Processes Associated with Sequential Tool Use in New Caledonian Crows, Published: August 5, 2009 Tokiais ypatingais sugebėjimais pasižymi ir labai retos havajinės varnos.

 Įrankių naudojimas 
Šių varnų sugebėjimai gaminti įrankius geresni nei šimpanzių ir tarp visų gyvūnų labiausiai panašūs į žmogaus. Iškrapštymui jos pasigamina ne tik tiesius pagaliukus (palyginus mažai darbo), bet ir kabliuko pavidalo įrankius, panaudodamos tam šakotą medžio, žolės fragmentą nuo kurio nuplėšoma kas nereikalinga bet paliekamas „kablys“ gale. Konkreti varna labiau linkusi gaminti „kairinius“ ar „dešininius“ įrankius, jei jie nesimetriški. Prireikus panaudojamos įvairios medžiagos, tai kas randama aplinkoje. Naujosios Kaledonijos varnos be vargo atkuria pasakoje aprašytą elgesį, primesdamos į nepilną asotį akmenėlių, kad vanduo jame pakiltų ir varna pasiektų atsigerti. Gebėjimas gamintis įrankius yra didele dalim įgimtas, tačiau nors kitų varnų nematęs paukštis ir pagamina tinkamus krapštymui kabliukus, jam daug ilgiau užtrunka išmokti jais sėkmningai naudotis.

 Išvaizda 
Naujosios Kaledonijos varna yra įprasto dydžio (apie 40 cm), labai panaši į juodąją varną. Naujosios Kaledonijos varna pasižymi labai tamsiu juodu atspalviu. Paukščio kojos ir snapas taip pat yra juodi. Naujojoje Kaledonijoje šie paukščiai dažnai vadinami qua-qua dėl labai panašaus išreiškiamo balso.

 Šaltiniai 

 Nuorodos 
 hbw.com / New Caledonian Crow (Corvus moneduloides)
 bbc.co.uk / Wild New Caledonian crows possess tool-craft talent, By Rebecca Morelle Science Correspondent, 10 August 2016

Kategorija:Varniniai
Kategorija:Naujoji Kaledonija